CELEX: 
Language: da
Date: 2021-01-20 00:00:00
Title: KOMMISSIONENS DELEGEREDE FORORDNING (EU) …/… om ændring af Europa-Parlamentets og Rådets forordning (EU) 2018/848 for så vidt angår krav til grupper af erhvervsdrivende

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Efter vedtagelsen af den nye forordning om økologisk produktion, der træder i kraft den 1. januar 2022, er det nødvendigt at vedtage en delegeret forordning om ændring af forordning (EU) 2018/848 med henblik på at tilføje yderligere bestemmelser om grupper af erhvervsdrivende. Den økologiske sektor skal have retssikkerhed for de regler, der vil finde anvendelse for gruppen af erhvervsdrivende, og EU-medlemsstaterne skal have nok tid til at indarbejde disse regler i national lovgivning.
            
            
               2.HØRINGER FORUD FOR RETSAKTENS VEDTAGELSE
            
            
               Retsakten er blevet drøftet grundigt med medlemsstaterne i Ekspertgruppen vedrørende Økologisk Produktion og med de vigtigste organisationer, der repræsenterer den økologiske sektor, dvs. IFOAM, COPA-COGECA og EOCC. Generaldirektoratet for Landbrug og Udvikling af Landdistrikter har i forbindelse med udarbejdelsen af disse regler arbejdet tæt sammen med andre generaldirektorater om spørgsmål henhørende under deres specifikke ekspertiseområder. WTO-partnerne er blevet underrettet, og der er afholdt almene offentlige høringer. 
            
            
               3.JURIDISKE ASPEKTER AF DEN DELEGEREDE RETSAKT
            
            
               Denne delegerede retsakt fastsætter supplerende regler for grupper af erhvervsdrivende.
            
            
               KOMMISSIONENS DELEGEREDE FORORDNING (EU) …/…
            
            
               af 20.1.2021
            
            
               om ændring af Europa-Parlamentets og Rådets forordning (EU) 2018/848 for så vidt angår krav til grupper af erhvervsdrivende  
               
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007
                  1
               , særlig artikel 36, stk. 3, og
            
            
               ud fra følgende betragtninger:
            
            
               (1)I artikel 36, stk. 1, i forordning (EU) 2018/848 fastsættes visse krav for grupper af erhvervsdrivende. Med henblik på en harmoniseret fortolkning af den geografiske nærhed for medlemmer af en gruppe erhvervsdrivende bør det præciseres, at medlemmernes aktiviteter skal finde sted i samme land. 
            
            
               (2)Ved fastsættelsen af mindstekrav til etableringen og driften af systemet for intern kontrol bør følgende aspekter defineres: registrering af medlemmer, interne inspektioner, godkendelse af nye medlemmer eller nye produktionsenheder eller eksisterende medlemmers aktiviteter, undervisning af inspektører for systemet for intern kontrol, foranstaltninger i tilfælde af manglende overholdelse og intern sporbarhed. 
            
            
               (3)I denne forbindelse bør kravet om at udpege en chef for systemet for intern kontrol og en eller flere inspektører for systemet for intern kontrol tilføjes med henblik på at sikre korrekt gennemførelse af interne kontroller af det kompetente personale.
            
            
               (4)Endvidere er det for at sikre en harmoniseret vurderingsramme for systemet for intern kontrol hensigtsmæssigt at omfatte en liste over situationer, der betragtes som mangelfulde.
            
         
         
            
               (5)Forordning (EU) 2018/848 bør derfor ændres i overensstemmelse hermed.
            
            
               (6)Af hensyn til klarheden og retssikkerheden bør nærværende forordning finde anvendelse fra den dag, hvor forordning (EU) 2018/848 finder anvendelse —
            
            
               VEDTAGET DENNE FORORDNING:
            
            
               Artikel 1
            
            
               Ændring af forordning (EU) 2018/848
            
            
               I artikel 36 i forordning (EU) 2018/848 foretages følgende ændringer:
            
            
               1. I stk. 1 foretages følgende ændringer:
            
            
               a) litra e) affattes således:
            
            
               "e) må kun bestå af medlemmer, hvis produktionsaktiviteter eller mulige supplerende aktiviteter i henhold til litra a) finder sted i geografisk nærhed af hinanden i den samme medlemsstat eller det samme tredjeland"
            
            
               b) I litra g) tilføjes følgende stykke:
            
            
               "Systemet for intern kontrol skal omfatte dokumenterede procedurer for: 
            
            
               i)registrering af medlemmer af gruppen
            
            
               ii)de interne inspektioner, der omfatter de årlige interne fysiske inspektioner på stedet af hvert medlem af gruppen og enhver supplerende risikobaseret inspektion på stedet, i hvert tilfælde fastlagt af chefen for systemet for intern kontrol og udført af inspektører for systemet for intern kontrol, hvis roller er fastsat i litra h) 
            
            
               iii)godkendelsen af nye medlemmer i en eksisterende gruppe, eller om nødvendigt godkendelse af nye produktionsenheder eller nye aktiviteter hos eksisterende medlemmer efter godkendelsen af chefen for systemet for intern kontrol på grundlag af en intern inspektionsrapport 
            
            
               iv)uddannelse af inspektører for systemet for intern kontrol, der skal finde sted hvert år, og som skal ledsages af en vurdering af den viden, som deltagerne har erhvervet
            
            
               v) undervisning af medlemmer af gruppen om procedurer i systemet for intern kontrol og denne forordnings krav
            
            
                vi) kontrol af dokumenter og fortegnelser 
            
            
               vii)foranstaltninger i tilfælde af manglende overholdelse, der er konstateret under de interne inspektioner, herunder opfølgning heraf
            
            
               viii)den interne sporbarhed, der viser oprindelsen af de produkter, der leveres i gruppens fælles markedsføringssystem og gør det muligt at spore alle medlemmers produkter i alle faser som f.eks. produktion, forarbejdning, tilberedning eller markedsføring, herunder vurdering og krydstjek af udbyttet hos hvert medlem af gruppen"
            
            
               c) Som litra h) tilføjes:
            
         
         
            
               "litra h), udpeges en chef for systemet for intern kontrol og en eller flere inspektører for systemet for intern kontrol, der kan være medlem af gruppen. Deres funktioner må ikke kombineres. Antallet af inspektører for systemet for intern kontrol skal være hensigtsmæssigt og stå i et rimeligt forhold til især type, struktur, størrelse, produkter, aktiviteter og output af gruppens økologiske produktion. Inspektørerne for systemet for intern kontrol skal være kompetente med hensyn til gruppens produkter og aktiviteter.
            
            
               Chefen for systemet for intern kontrol skal: 
            
            
               i)kontrollere, hvert medlem af gruppen opfylder de kriterier, der er fastsat i litra a), b) og e)
            
            
               ii)sikre, at der er en skriftlig og undertegnet medlemsskabsaftale mellem hver af medlemmerne og den juridiske enhed, der repræsenterer gruppen, hvorved medlemmerne forpligter sig til at: 
            
            
               –at overholde bestemmelserne i denne forordning 
            
            
               –deltage i systemet for intern kontrol og overholde dets procedurer, herunder opgaver og ansvarsområder, som de har fået pålagt af chefen for systemet for intern kontrol, og forpligtelsen om at føre fortegnelser 
            
            
               –tillade adgang til produktionsenheder og lokaler og være til stede under de interne inspektioner, der udføres af inspektører for systemet for intern kontrol, og officielle kontroller, der udføres af den kompetente myndighed eller om nødvendigt af kontrolmyndigheden eller kontrolorganet, stille alle dokumenter og fortegnelser til rådighed for dem og kontrasignere inspektionsrapporterne
            
            
               –acceptere og gennemføre foranstaltninger i tilfælde af manglende overholdelse i overensstemmelse med afgørelse fra chefen for systemet for intern kontrol eller den kompetente myndighed eller om nødvendigt fra kontrolmyndigheden eller kontrolorganet inden for den givne frist
            
            
               –omgående meddele chefen for systemet for intern kontrol om mistanke om manglende overholdelse
            
            
                iii)udvikle procedurerne for systemet for intern kontrol og udarbejde de relevante dokumenter og fortegnelser, ajourføre dem og gøre dem let tilgængelige for inspektører for systemet for intern kontrol og om nødvendigt for andre medlemmer i gruppen
            
            
               iv)opstille en liste over medlemmerne i gruppen og ajourføre denne 
            
            
               v)pålægge inspektørerne for systemet for intern kontrol opgaver og ansvarsområder
            
            
               vi)være bindeled mellem medlemmerne af gruppen og den kompetente myndighed eller om nødvendigt kontrolmyndigheden eller kontrolorganet, herunder anmodninger om undtagelser
            
            
               vii)årligt kontrollere, om der foreligger en interessekonflikt for inspektørerne for systemet for intern kontrol 
            
            
               viii)planlægge interne inspektioner og sikre deres passende gennemførelse i henhold til chefen for systemet for intern kontrols plan, jf. litra g), andet afsnit, nr. ii)
            
            
               ix)sikre passende undervisning for inspektørerne for systemet for intern kontrol og udføre en årlig evaluering af deres kompetencer og kvalifikationer
            
            
               x)godkende nye medlemmer eller nye produktionsenheder eller eksisterende medlemmers nye aktiviteter 
            
            
               xi)træffe beslutninger om foranstaltninger i tilfælde af manglende overholdelse i overensstemmelse med foranstaltningerne i systemet for intern kontrol, som er etableret i henhold til de dokumenterede procedurer i overensstemmelse med litra g), og sikre opfølgning på disse foranstaltninger 
            
            
               xii) træffe beslutninger om underleveranceaktiviteter, herunder udlicitering af de opgaver, der henhører under inspektører for systemet for intern kontrol og undertegne relevante aftaler eller kontrakter.
            
            
               Inspektøren for systemet for intern kontrol skal:
            
         
         
            
               i)udføre interne inspektioner af medlemmerne af gruppen i henhold til planen og procedurerne, som chefen for systemet for intern kontrol har stillet til rådighed
            
            
               ii)udarbejde interne inspektionsrapporter på grundlag af en skabelon og indsende dem inden for en rimelig frist til chefen for systemet for intern kontrol
            
            
               iii)ved udpegelsen indsende en skriftlig og undertegnet erklæring om interessekonflikt og ajourføre denne årligt
            
            
               iv)deltage i undervisning."
            
            
               2. I stk. 2 tilføjes følgende afsnit:
            
            
               "Mindst følgende situationer skal betragtes som mangler i systemet for intern kontrol:
            
            
               (a)produktion, forarbejdning, forberedelse og markedsføring af produkter fra suspenderede/udtrådte medlemmer eller produktionsenheder
            
            
               (b)markedsføring af produkter, for hvilke chefen for systemet for intern kontrol har forbudt anvendelsen af henvisning til økologisk produktion i mærkning eller reklame
            
            
               (c)tilføjelse af nye medlemmer til listen over medlemmer eller ændring af de eksisterende medlemmers aktiviteter uden at følge de interne godkendelsesprocedurer
            
            
               (d)ikke udføre den årlige fysiske kontrol på stedet af et medlem af gruppen i et givent år 
            
            
               (e)ikke at angive suspenderede eller udtrådte medlemmer på medlemslisten
            
            
               (f)alvorlige afvigelser i resultaterne mellem interne inspektioner, der er udført af inspektørerne for systemet for intern kontrol og officielle kontroller, der udføres af den kompetente myndighed eller om nødvendigt af kontrolmyndigheden eller kontrolorganet
            
            
               (g)alvorlige mangler ved indførelse af passende foranstaltninger eller ved udførelse af de nødvendige opfølgninger som svar på den manglende overholdelse, som inspektørerne for systemet for intern kontrol har identificeret, eller af den kompetente myndighed eller om nødvendigt af kontrolmyndigheden eller kontrolorganet
            
            
               (h)utilstrækkeligt antal af inspektører for systemet for intern kontrol eller utilstrækkelige kompetencer hos disse inspektører for typen, strukturen, produktstørrelsen, aktiviteter og den økologiske produktions output hos gruppen".
            
            
               Artikel 2
            
            
               Ikrafttræden og anvendelse
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Den anvendes fra den 1. januar 2022.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 20.1.2021.
            
         
         
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 150 af 14.6.2018, s. 1.